ดึกๆหิวๆต้องมาตลาดรวมโชค แหล่งรวมของกินของชาวโชคชัย4 ค่ำนี้ฟูพามาทานอาหารประเภทเส้นที่ร้าน "อ้วนก๋วยเตี๋ยว" ที่นอกจากจะมีทีเด็ดที่ก๋วยเตี๋ยวแล้ว ยังมีก๋วยจั๊บน้ำข้นที่เข้มเต็มเครื่อง และน้ำปั่นผลไม้สด ดื่มเย็นๆแก้กระหายคลายเครียดระหว่างรอคิวที่ยาวเป็นหางว่าว 

ร้านนี้เปิดเฉพาะช่วงเย็นหลัง 16:00 น.เป็นต้นไป เรียกได้ว่าร้านเปิดปุ๊บลูกค้าก็เยอะปั๊บ ที่คิดว่าจะมาสั่งแล้วได้ทานเลยนี้ไม่มีนะคะ ต้องรอกันสักนิดสักหน่อยอย่างน้อยก็ 15 นาทีเหมือนกระตุ้นให้น้ำย่อยหลังมากขึ้น

ส่วนเรื่องรสชาติการันตีได้จากลูกค้าขาประจำที่มากันเกือบทุกวัน หรือจะเป็นขาจรที่ได้ยินชื่อเสียงของร้านก็แวะมาลิ้มลองกันตลอดเวลาค่ะ ต้องยอมรับว่าก๋วยเตี๋ยวอร่อยจริง มีเมนูหลากหลายทั้งเมนูเก่าแก่ที่ขึ้นป้ายให้เลือกทาน และเมนูใหม่ๆติดอยู่ตรงรถเข็น 

- มื้อนี้ฟูเลือกทานเป็น "เส้นหมี่แห้งต้มยำ" ราคา 40 บาท รสชาติยำอร่อยหวานน้อยเช่นเดิมค่ะ

- ส่วนอีกชามเป็น "เส้นเล็กเย็นตาโฟไม่ใส่เลือด" ราคา 40 บาทเช่นกันค่ะ

- เครื่องดื่มเย็นๆเป็น "สับปะรดปั่นไม่ใส่น้ำเชื่อม" ราคา 25 บาทหวานอมเปรี้ยวอร่อยแบบธรรมชาติ

สังเกตในชามก๋วยเตี๋ยวดีๆร้านนี้จะมีส่วนผสมพิเศษอยู่หนึ่งอย่างนั่นก็คือ "กุ้งชุดแป้งทอด" ที่ใช้กุ้งขนาดเล็กแบบไม่แกะเปลือกชุบแป้งทอดจนเหลืองกรอบ หนึ่งตัวต่อหนึ่งชามเคี้ยวมันๆเพลินดีค่ะ

ร้านอยู่เลยซอยโชคชัย4 49 ไปนิดหนึ่งค่ะ ติดถนนใหญ่หาง่ายไม่ต้องห่วงค่ะ ร้านมีโต๊ะนั่งเป็นสิบ ใครชอบเย็นตาโฟต้องมาลองนะจ้ะ